Lav et referat af nedenstående tekst:

Tekst:
Onsdag blev den røde snor klippet af de to samarbejdspartnere til Aalborg Lufthavns 12 nye parkeringspladser med ladestandere, der er forebeholdt el- og hybridbiler. Det er betalingsparkeringspladsen ’Direct Parking’ lige foran hovedindgangen, der nu er markeret med grønne parkeringsbåse. -	Efterspørgslen af flere ladestandere som følge af flere elbiler gør, at det er naturligt for os, at se på en udvidelse af ladestandere her i lufthavnen, siger Niels Hemmingsen, der er direktør i Aalborg Lufthavn. Ambitioner om et grønnere Danmark Hos Aalborg Lufthavn går man meget op i den grønne omstilling, og derfor er omlægningen til en grøn parkeringsplads et godt skridt på vejen. -	Vi har skiftet fra glødepærer til LED, udskiftet fra dieseldrevet udstyr til eldrevet, siger Niels Hemmingsen og fortsætter: -	Vi er med i et større projekt om grøn flybrændstof og mange andre ting, så det er en del af lang rejse. Det er forsyningsvirksomheden Norlys, der har stået for at sætte ladestanderne op på parkeringspladsen, og de er glade for at være en del af det grønne samarbejde. -	Aalborg Lufthavn har en ambition om at være en grøn arbejdsplads, og det har stor værdi, at man kan symbolisere, at man tænker grønt og CO2-neutralt, siger Mads Tranum Sparre Andersen, der er Key Account Manager hos Norlys. Vil gerne have endnu flere Selvom der i forvejen er nogle parkeringspladser rundt omkring på lufthavnens parkeringsareal, så mener lufthavnsdirektøren, at samarbejdet med Norlys blot er startskuddet til endnu flere. -	Det er et resultat af et stærkt samarbejde mellem Norlys og lufthavnen, og udviklingstadiet på plads, og vi er klar til at udvide med flere pladser, siger Niels Hemmingsen. Norlys har også taget et valg om, at man vil give virksomhedens 600.000 privatkunder grøn strøm. Derfor er forsyningsvirksomheden også interesseret i at være en del af regeringens ambition om at kunne tilbyde nok ladestandere til blandt andet nordjyderne i fremtiden. -	Lige nu er der 11 biler til en ladestander, og ratioen skulle gerne ned på noget, der ligner tre ladestandere til en bil, siger Mads Tranum Sparre Andernsen og fortsætter: -	Så der er en opgave foran os, men det tror jeg absolut på, at det kan blive realiseret.

Referat:
Et nyt samarbejde mellem Aalborg Lufthavn og Norlys har sikret flere og bedre placeret parkeringspladser til el- og hybridbiler.